Saya mau tau Proses perubahan perlembagaan dari Referendum perlembagaan Venezuela 2007. Jelaskan dalam bahasa melayu

Sebarang perubahan perlembagaan mestilah mengikut aturan yang ditetapkan oleh parlimen. Proses membuang undi telah diadakan pada 21 Ogos 2007.  Undian kedua diadakan pada 11 September 2007 dan undian ketiga telah diadakan pada 25 Oktober 2007.  Keputusan akhir diadakan pada 3 November 2007. Amerika Syarikat cukup prihatin terhadap sebarang perubahan dasar yang hendak dilakukan oleh Hugo Chavez. Tindakan Chavez akan ditiru oleh nagara Amerika Latin yang lain.

Pada bulan November 2007, rakyat yang didalangi parti pebangkang telah mengadakan demonstrasi di bandar-bandar utama seperti Caracas dan 6 bandar yang lain. Rusuhan telah dilakukan oleh mahasiswa universiti yang pro-pembangkang yang mahu mengekalkan Perlembagaan Venezuela yang sedia ada. Jumlah penunjuk perasaan ini mencecah 40,000 orang di Caracas sahaja. Lokasi utama penunjuk perasaan ini ialah di Universiti Tengah Venezuela. Mereka telah melempar bom petrol dan batu ke arah pasukan keselamatan.  Pada 29 November 2007, sekitar 10,000 telah menyertai perhimpunan bagi menyatakan 'tidak' kepada perubaha perlembagaan.

Chavez menyatakan 40% daripada belanjawan 2008 dikhususkan kepada projek kebajikan dan prasarana terutama kepada majlis tempatan.

Bekas isteri Hugo Chavez bernama  Marisabel Rodríguez turut menyertai kumpulan pembangkang.

Pada 9 November 2007, pihak keselamatan Venezuela menuduh agen CIA membantu pembangkang  menerusi Kedutaan Amerika Syarikat di Caracas. Pegawai CIA, Michael Middleton Steere telah menyampaikan dokumen kepada Pengarah CIA, Michael Hayden dan dokumen itu dinamakan 'Operasi Tenaza'. $8 juta dolar US dari dana USAID telah disalurkan kepada pembangkang bagi menjayakan kempen mereka.

Hugo Chavez yang tertekan, mengumumkan akan mengurangkan separuh eksport petroleum kepada Amerika Syarikat dalam satu sidang media pada 1 Disember 2007. Venezuela merupakan pengeksport petroleum ke-2 terbesar ke

Amerika Syarikat. Tindakan Venezuela ini akan meningkatkan lagi harga petroleum di pasaran dunia. Sebelum  ini harga petroleum meningkat akibat taufan di Laut Carribean dan cadangan Turki mahu melakukan serangan rentas sempadan terhadap pemberontak PKK di utara Iraq.